C 293/40
MT
Il-Ġurnal Uffiċjali tal-Unjoni Ewropea
18.8.2023
8.2.
Aktar minn 80 % tal-infezzjonijiet tal-HIV fl-Ewropa tal-Lvant fl-2018 kienu jinvolvu dipendenti mid-droga, fil-biċċa l-kbira tagħhom persuni ta’ età żgħira ħafna, u fil-biċċa l-kbira nisa.
In-nisa żgħażagħ huma affettwati aktar mill-irġiel, inkluż minħabba l-prostituzzjoni, li hija marbuta mill-qrib mal-użu tad-droga.
L-epidemiji tal-HIV lokalizzati ġew iddokumentati wkoll fost il-popolazzjonijiet emarġinati ta’ dawk li jużaw id-droga b’injezzjoni fl-Ewropa tal-Punent. 8.3.
Il-priġunieri għandhom rati ogħla ta’ użu tad-droga u xejriet ta’ konsum aktar dannużi mill-popolazzjoni ġenerali, inkluż il-konsum parenterali, li jagħmlu lil persuni dipendenti mid-droga detenuti l-ħabs partikolarment vulnerabbli. 8.4.
Il-persuni dipendenti mid-droga għandhom rati baxxi ta’ aċċess għall-ittestjar, u huma aktar probabbli li jirċievu dijanjożijiet tardivi.
Anki fl-Italja, il-persuni dipendenti mid-droga ttestjati għall-HIV kienu jikkostitwixxu perċentwal baxx tal-utenti lokali kollha tas-servizzi ta’ dipendenza, bi propensità baxxa li joffru ttestjar fin-nuqqas ta’ sintomi relatati mal-HIV. 8.5.
L-aċċess għat-trattament għal min juża d-droga huwa bla dubju baxx ħafna, għalkemm ivarja minn pajjiż għal ieħor.
B’mod ġenerali, huwa stmat li 8 % biss tal-persuni dipendenti mid-droga qed jirċievu trattament antiretrovirali, u li fost il-persuni kollha li qed jirċievu t-trattament, 20 % biss huma dipendenti mid-droga.
Meta mqabbla ma’ dawk bl-HIV fil-popolazzjoni ġenerali, il-persuni dipendenti mid-droga huma wkoll inqas probabbli li jiksbu soppressjoni viroloġika.
Dan huwa dovut għall-fatt li l-persuni dipendenti mid-droga għandhom inqas probabbiltà li jibqgħu jirċievu t-trattament u spiss iwaqqfuh għalkollox.
Dan iwassal għal riskju ogħla ta’ mewt mill-AIDS fost il-popolazzjoni pożittiva għall-HIV ta’ persuni dipendenti mid-droga. 8.6.
Huma meħtieġa programmi li għandhom l-għan li jilħqu b’mod aktar effettiv lill-persuni dipendenti mid-droga jekk irridu naspiraw li nilħqu l-għan li niżguraw aċċess universali għat-trattament tal-HIV, kemm fl-Ewropa kif ukoll lil hinn minnha.
9.
Irġiel li jkollhom rapport sesswali ma’ rġiel oħra, MSM 9.1.
B’mod ġenerali, l-MSM, jew l-irġiel li jkollhom rapport sesswali ma’ rġiel oħra, huma 27 darba aktar f’riskju li jiġu infettati bl-HIV mill-popolazzjoni ġenerali (6).
Xi fatturi bijoloġiċi jagħmluha aktar faċli li wieħed jiġi infettat bl-HIV.
Il-biċċa l-kbira tal-MSM jieħdu l-HIV permezz ta’ sess anali mhux protett, li joħloq l-aktar mod ta’ riskju għoli ta’ kif wieħed jieħu l-HIV meta mqabbel ma’ prattiki sesswali oħra.
F’dan il-grupp tal-popolazzjoni, għadd kbir ta’ sieħba sesswali u l-użu mifrux ta’ sustanzi rikreattivi, inklużi drogi fil-vina (li spiss jinvolvu s-sess, imsejjaħ “chemsex”) jistgħu jikkontribwixxu wkoll għall-prevalenza għolja tal-HIV fost l-MSM. 9.2.
Iż-żieda fid-disponibbiltà ta’ trattament antiretrovirali, li wassal għal tnaqqis sinifikanti fit-tixrid tal-HIV b’mod ġenerali, ma kellhiex l-istess effett fost l-MSM.
Għall-kuntrarju, kien hemm żieda fil-prevalenza tal-HIV f’din il-popolazzjoni f’ħafna pajjiżi tal-Punent matul dawn l-aħħar snin (7) u kien hemm ukoll żieda gradwali fil-proporzjon ta’ każijiet attribwibbli għat-trażmissjoni fost l-MSM. 9.3.
Il-kondoms jgħinu fil-prevenzjoni tat-trażmissjoni tal-HIV u ta’ infezzjonijiet oħra trażmessi sesswalment ukoll; madankollu, l-użu tal-kondoms mhuwiex daqshekk mifrux minħabba ostakli kulturali, edukattivi u tal-provvista li jirriflettu kuntesti soċjali u servizzi tas-saħħa differenti. 9.4.
Hemm diversi ostakli għall-aċċess għall-għodod ta’ prevenzjoni f’ħafna pajjiżi u f’ħafna ċirkostanzi individwali minħabba l-istigma, l-omofobija u d-diskriminazzjoni, li jagħmluha diffiċli biex wieħed ikollu aċċess għas-servizzi tas-saħħa u għal informazzjoni xierqa.
Hemm ħafna każijiet fejn liġijiet punittivi jikkriminalizzaw lil dawk li jkollhom rapport sesswali ma’ persuni tal-istess sess, li jġegħluhom jagħmlu dan b’mod klandestin u jaħbu l-orjentazzjoni sesswali tagħhom jew, agħar minn hekk, l-identità tagħhom.
Anke meta l-liġijiet ma jkunux diskriminatorji b’mod miftuħ, l-istigma u l-biża’ jiskoraġġixxu lin-nies milli jaċċessaw is-servizzi tal-HIV, u b’hekk ma jkunux konxji mill-għodod disponibbli għall-prevenzjoni tal-infezzjoni tal-HIV. 9.5.
L-istigma għandha wkoll impatt fuq l-aċċess għall-ittestjar u d-dijanjożi.
Ħafna MSM jirrapportaw li jibżgħu li jiġu ġġudikati mill-professjonisti tal-kura tas-saħħa u jevitaw l-ittestjar, li ħafna drabi jirriżulta f’dijanjożijiet tardivi.
Il-fatt li ma jkunux konxji tal-istatus ta’ infezzjoni tagħhom ifisser li ma jkollhomx aċċess għal mediċini antiretrovirali li, minbarra li jkollu effetti fuq is-saħħa ta’ dawk ikkonċernati, inaqqas r-riskju ta’ trażmissjoni lis-sieħba sesswali.
(6)
(7)
Filwaqt li r-riskju li wieħed jieħu l-HIV huwa ogħla għall-MSM madwar id-dinja, ir-rati ta’ infezzjoni jvarjaw bejn iż-żoni ġeografiċi: l-MSM jirrappreżentaw 50 % tal-każijiet ġodda kollha ta’ HIV fl-Amerika ta’ Fuq u fl-Ewropa tal-Punent, 47 % ta’ dawk irrappurtati fl-Amerka Latina, madwar 20 % ta’ dawk irrappurtati fl-Ewropa tal-Lvant, l-Asja, il-Lvant Nofsani u l-Afrika ta’ Fuq, u 12 % ta’ dawk irrappurtati fl-Afrika.
Fl-Ewropa tal-Punent, l-għadd ta’ persuni pożittivi għall-HIV fost l-MSM żdied bi kważi 20 % bejn l-2010 u l-2014.
Fost l-irġiel fl-Italja, il-biċċa l-kbira tad-dijanjożijiet ġodda tal-HIV isiru fost l-MSM.